Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: A 31/2005. (II. 15.) Korm. rendelet értelmében a bejelentett bankszámlaszám módosításához a számlát vezetõ hitelintézet hozzájárulása szükséges abban az esetben, ha az ügyfél és a hitelintézet erre vonatkozó megállapodását az
Paragraph Index: 905

6. Egyéb információ: Igényelt, a teljes kérelemre vonatkozó támogatás összege: Ebben az adatblokkban adja meg a teljes elszámolható nettó kiadás után igényelt támogatási összeget forintban. Itt hívjuk fel a figyelmet arra, hogy a támogatás mértéke a gépjármû-beszerzés összes elszámolható nettó kiadásának 100%-a, és az ügyfél által igényelhetõ támogatás összege támogatási idõszakonként legfeljebb 40 000 eurónak megfelelõ – a 2008. január 1-jén az Európai Központi Bank hivatalos (referencia) átváltási árfolyamával (253,73 Ft/€) számítva 10 149 200 forint – forintösszeg lehet. Elszámolható kiadás kizárólag az elsõ üzembe helyezésû gépjármû nettó beszerzési ára, ami magában foglalja a kötelezõ regisztrációs adót, a támogatási rendelet 2. sz. mellékletében meghatározott kötelezõen beépítendõ eszközök, valamint – amennyiben releváns – az igény szerint beépítendõ kiegészítõ eszközök árát is. Itt hívjuk fel a figyelmet arra, hogy a fejlesztés elszámolható kiadásai nem haladhatják meg a gépkatalógus részét képezõ gépjármû-katalógusban szereplõ referenciaárat. Foglalkoztatok hátrányos helyzetû és/vagy megváltozott munkavégzõ képességû munkavállalót: A jelölõnégyzetbe tett X jellel jelölje meg, ha foglalkoztat hátrányos helyzetû és/vagy megváltozott munkavégzõ képességû munkavállalót.

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes